CELEX: 42020D0014
Language: sk
Date: 2019-12-19 00:00:00
Title: Rozhodnutie zástupcov vlád členských štátov zasadajúcich v Rade (EÚ) 2020/14 z 19. decembra 2019, ktorým sa Európska komisia poveruje rokovať v mene členských štátov o dohodách o hospodárskom partnerstve medzi Európskou úniou a jej členskými štátmi na jednej strane a africkými, karibskými a tichomorskými krajinami a regiónmi na strane druhej v rozsahu právomocí členských štátov

10.1.2020   
               
               
                  SK
               
               
                  Úradný vestník Európskej únie
               
               
                  L 6/112
               
            
         ROZHODNUTIE ZÁSTUPCOV VLÁD ČLENSKÝCH ŠTÁTOV ZASADAJÚCICH V RADE (EÚ) 2020/14
         z 19. decembra 2019,
         ktorým sa Európska komisia poveruje rokovať v mene členských štátov o dohodách o hospodárskom partnerstve medzi Európskou úniou a jej členskými štátmi na jednej strane a africkými, karibskými a tichomorskými krajinami a regiónmi na strane druhej v rozsahu právomocí členských štátov
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE ZASADAJÚCI V RADE,
         keďže:
         
                     (1)
                  
                  
                     Rada 17. júna 2002 poverila Komisiu rokovaním o dohodách o hospodárskom partnerstve s africkými, karibskými a tichomorskými krajinami a regiónmi a prijala smernice na účel týchto rokovaní.
                  
               
                     (2)
                  
                  
                     Komisia by sa mala poveriť rokovaním v mene členských štátov o dohodách o hospodárskom partnerstve medzi Európskou úniou a jej členskými štátmi na jednej strane a africkými, karibskými a tichomorskými krajinami a regiónmi na strane druhej v rozsahu právomocí členských štátov, a to na základe zmenených smerníc na rokovania,
                  
               PRIJALI TOTO ROZHODNUTIE:
         
            Článok 1
            
               1.   Zástupcovia vlád členských štátov zasadajúci v Rade týmto poverujú Komisiu rokovať v mene členských štátov o dohodách o hospodárskom partnerstve medzi Európskou úniou a jej členskými štátmi na jednej strane a africkými, karibskými a tichomorskými krajinami a regiónmi na strane druhej v rozsahu právomocí členských štátov.
            
            
               2.   Rokovania sa v uplatniteľných prípadoch povedú na základe smerníc na rokovania uvedených v dodatku k rozhodnutiu Rady (EÚ) 2020/13 (1).
            
         
         
            Článok 2
            Článkom 1 nie sú dotknuté budúce rozhodnutia členských štátov týkajúce sa určenia ich zástupcov v záležitostiach, ktoré patria do ich právomocí.
         
         
            Článok 3
            Počas rokovaní sa konzultuje s pracovnou skupinou pre AKT. Výbor pre obchodnú politiku sa pripája v osobitných veciach týkajúcich sa obchodnej politiky.
         
         
            Článok 4
            Toto rozhodnutie je určené Komisii.
         
         
            V Bruseli 19. decembra 2019
            
               
                  Za zástupcov vlád členských štátov
               
               
                  predsedníčka
               
               K. MIKKONEN
            
         
         
            (1)  Rozhodnutie Rady (EÚ) 2020/13 z 19. decembra 2019, ktorým sa menia smernice na rokovania na účel rokovaní o dohodách o hospodárskom partnerstve s africkými, karibskými a tichomorskými krajinami a regiónmi v rozsahu právomoci Únie (pozri stranu 101 tohto úradného vestníka).